BIMANEESCHE TEXTEN. £1 



kai-na: ai ana-e, na-lelo ade ro löko-ku mantanda palm ro sarumbu nggómi maljampo 

 labo pande hadju neè kaada, masaniki-niki doü ndai maparenta-na, nljihi-ndai-na pahu 

 ro sarumbu ro parange-mu ake doü manae-nae-y-o neè makawei-mu. Ntjambe kai 

 ba wei pande: ai wai-e, parakara sura nika ede, indo ndai lowa-la turu weha ro 

 hinti rero, malai-na-sa au-ra kancè kai ba ruma Allahu ta'ala. Nggahi kai ba wai: 

 póda mena nggahi ndai-mu, ana-e, nde pala sa-mena-mena-na lampa rawi ede labo-ku 

 èsetiya, ede ampo ta-lowa-ku wii kai ruma Allaho ta'ala, mai ka-ra ndede-na na-kasi 

 póda-póda ade ndai-ku maèda ndai-mu nggeè kèse-kèse wii paki ba rahi-mu mandinga- 

 ndinga wali rahi-mu ede wara doü neè-na, ringa-ku habar matantu, na-waü-ra mpoi 

 masa-na mbeï-na doü siwe ede; maai ake, ana-e, bune-tji, wara-si tjaü ba ndai-mu, 

 ndai-ku malao nggahi labo kali aka, simpa-simpa wara kasi ade-na labo ndai-mu, 

 nde pala wati waa weya-ku ngara ndai-mu di kali, wara waü nggahi ro aka ndai-ku 

 marongga labo kali. Ntjambe kai ba wei pande: na-póda mena nggahi ita de, wai, 

 nde pala wati-pu wara-na sa-ori-ori pahu iha-na ro kapóro-na rahi-ku. Ntjambe kai 

 ba wai: parakara ede na-raóda mpa, nggara mu-neè sara rópo ro ntjara-ntjao labo 

 rahi-mu, bune santika ntjai uma-mu ake ra-ngina-mu bonto ro wöle ro mandede wali 

 ntjai lawa-mu mu-bonto ro wóle dja-ku, na-waü sara lao rahi-mu; maai ake ntjai 

 lawa-mu hengga mena-pu, ntjai uma-mu hengga-pu sa-bae, bune santika tjere ai-na 

 isi kai oi ro bune santika ndai-mu, ai-na mbako ro lowi, maru kamidi-pu weki-mu 

 di ade bili-mu, kóne na-ou-ou-ku ba rahi-mu, ai-na kadee, kahengge-pu weki-mu 

 na-kapóro-ra peya rahi-mu labo nggómi. Ntjambe kai ba wei pande: na-pöda mena 

 nggahi ita de, wai, nde pala satoi kombi-kombi wati wara kasi ade-na labo lamada 

 ndai kali; ndadi bune santika bóte madumpa kamoa, na-waü-ra wara kamoa ra-dumpa-na, 

 na-wii kipi-ku di saliri-na, ndadi na-dumpa wali-ku kamoa makalai, ndadi kamoa 

 ndai dumpa-na ede wati raka-na, kamoa raa-kipi-na ede na-waü-ra rai ngemo; 

 samada-ku ndede-na, wai-e 1 Nggahi kai ba wai: ai ana-e, ai-na lalehe-lehe ade-mu, 

 wadji karahi ntene ba ndai-mu kali aka! Nde pala mu-waü-si karahi, ai-na dja 

 nèfa-nèfa-mu ndai-ku, makaduwa ori kai-na na-kapóro ro na-lambo ba rahi-mu, lao 

 lalo mpa aka uma kali, ai-na-ra ngawa-mu londo ro dula wali labo rahi-mu ! Nggahi 

 kai ba wei pande: taho weki-na, wai, ku-batu mena-du au-au mpara nggahi ita ede. 

 Makento mpara ba ede raho kai-na weki dula wai, na-lao-ra aka uma kali, na-nuntu 

 weya-du sa-mena-mena-n nggahi ro rawi-na labo wei pande: na-waü-ra wara kasi 

 ade-na labo ndai-mu. Ringa kai ba kali mandinga labo saröme-na: kasi-ra ade-ta, 

 wai-e, mainga lamada, nde pala bune santika masa sa-ratu arupiya, na-waü-si wara 

 doü siwe ede ara uma ake, ede ampo ku-mbeï-ku. Ntjambe kai ba wai : taho weki-na, 

 ana-e l Indo kapo wei pande, na-waü-ra dula wai ede, na-lao-ra hengga ntjai lawa-na 

 ro na-hengga-ra sa-bintji ntjai uma-na, ampo na-luu kamaru weki-na. Na-raka-ra ba 

 wakatu loho, na-dula-ra di uma-na ndai pande, na-èda-du ntjai lawa-na na-waü-ra 

 tahengga mena ro ntjai uma-na tahengga sa-bae. Ede-ra neè kai-na, na-neè watja 

 edi wati wara oi di tjere. Ede-ra lao watja kai di mudja, ndadi na-luu-ra di ade 

 bili-na, na-èda-ku wei-na mamaru. Ede mpara nggahi-na: ba bau neè tahengga mena 

 kai ntjai lawa ro ntjai uma mandede wali oi tjere wali wara ra-isi-mu? Ntjambe 



